Daniel Welbeck. Daniel Nii Tackie Mensah Welbeck (; 1990-yil 26-noyabrda Manchester shahrida tugʻilgan) — ganalik boʻlgan ingliz futbolchisi, „Brighton & Hove Albion“ futbol klubida hujumchi sifatida oʻynaydi. 2009-yilning 11-dekabrida Daniel Nii „Manchester United“ bilan 2013-yilning iyuniga qadar yangi shartnoma imzolagan. 2012-yilning 22-avgustida u MYU bilan 2016-yilning iyuniga qadar shartnoma imzolagan. Klublardagi faoliyati. 14 yoshli Welbeck 2005-yilning oktyabr oyida Uelsga qarshi oʻyinda Angliyaning 16 yoshgacha boʻlgan futbolchilari safida debyut qilgan. Shundan soʻng, u Angliyaning 17-yoshgacha boʻlgan terma jamoasiga oʻtib, Serbiyaga qarshi saralash uchrashuvida hal qiluvchi golni urgan va jamoaga 17 yoshgacha boʻlgan yoshlar oʻrtasidagi Yevropa chempionatiga yoʻl olishiga yordam bergan. Ushbu chempionatda Angliya faqat Ispaniyaga yutqazib, kumush medallarni qoʻlga kiritgan, bu esa unga Janubiy Koreyadagi yoshlar jahon chempionatiga yoʻl olish imkonini bergan. Unda Welbeck Yangi Zelandiya darvozasiga ikkita gol urgan va ushbu turnirda ilk bor ishtirok etgan Angliyaga chorak finalga chiqishga yordam bergan. Asosiy jamoa uchun Daniel Nii debyutini 2011-yil 29-martda Ganaga qarshi oʻrtoqlik uchrashuvida oʻtkazgan. Shuningdek, futbolchi Belgiyaga qarshi beshinchi oʻyinda terma jamoadagi ilk golini urishga muvaffaq boʻlgan. Jamoaning EURO-2012 uchun tarkibiga kiritilgan. Turnirda, Shvetsiya bilan oʻyinda 2: 2 hisobida qolayotgan oʻyinning 78-daqiqasida u gʻayrioddiy va oʻziga xos gʻalaba golini urgan. Bu jamoalar oʻrtasidagi oʻyin 3:2 hisobida Angliya foydasiga hal boʻlgan.